**NAZIV KORISNIKA: OSNOVNA ŠKOLA KRALJEVICA**

**Obrazloženje financijskog plana za 2023. godinu i projekcije za 2024-2025. godinu**

**Kraljevica, listopad 2022.g.**

***OPĆI DIO***

**SAŽETAK DJELOKRUGA RADA:**

Osnovna djelatnost je osnovno školsko obrazovanje koju financira Ministarstvo znanosti i obrazovanja, te Primorsko-goranska županija. Škola radi po Godišnjem planu i programu te Kurikulumu škole kojim se poboljšava kvaliteta odgoja i obrazovanja. Temeljno obilježje Kurikuluma naše škole je prelazak na kompetencijski sustav i učenička postignuća, izrada nastavnih planova i definiranje optimalnog opterećenja učenika.

**ORGANIZACIJSKA STRUKTURA:**

U sastavu matične škole djeluju dva područna odjela PO Šmrika i PO Križišće. Sveukupno broji 265 učenika. Nastava u matičnoj školi organizirana je u jutarnjoj smjeni i nju polazi 239 učenika u 16 razrednih odjela.

U PO Šmrika koja broji 21 učenika u 2 razredna odjela nastava je organizirana u jednoj smjeni.

PO Križišće polazi 5 učenika u jednom razrednom odjelu.

Broj zaposlenih je 46.

Od 2009. godine u školi je organiziran i produženi boravak u dvije grupe.

Škola ima sportsku dvoranu.

Matična škola i PO Šmrika griju se na lož ulje, dok u PO Križišće na drva.

**FINANCIJSKI PLAN ZA 2023-2025. GODINU:**

|  |  |  |  |
| --- | --- | --- | --- |
|  | **2023.** | **2024.** | **2025.** |
| **Prihodi** | 1.149.041,94 | 1.149.041,94 | 1.149.041,94 |
| **Rashodi** | 1.152.831,81 | 1.149.041,94 | 1.149.041,94 |
| **Višak/manjak** | -3.789,87 | 0,00 | 0,00 |
| **Donos viška/manjka iz prethodne godine** | 3.789,87 | 0,00 | 0,00 |

Osnovna škola Kraljevica je proračunski korisnik u sklopu decentraliziranih funkcija pa ostvaruje prihode iz županijskog proračuna, a najveći dio odnosi se na prihode od Ministarstva znanosti i obrazovanja za plaće i ostala materijalna prava zaposlenika. Škola također ostvaruje prihode od JLS (Grad Kraljevica), te namjenske prihode. Ukupno škola planira ostvariti 1.149.041,94 eura prihoda godišnje u narednom trogodišnjem razdoblju. Također, u 2024. i 2025. godini planira se utrošiti 1.149.041,94 eura rashoda dok je u 2023. godini taj iznos veći za planirani donos viška iz 2022. godine i iznosi 1.152.831,81 eura rashoda. Najveći dio rashoda troši se na rashode poslovanja, a manji dio na rashode za nabavu proizvedene dugotrajne imovine.

***POSEBNI DIO***

**FINANCIJSKI PLAN ZA 2023.-2025. GODINU:**

|  |  |  |  |  |
| --- | --- | --- | --- | --- |
| R. | **Naziv programa** | **2023.** | **2024.** | **2025.** |
| br. | **PRIHODI** | **RASHODI** | **PRIHODI** | **RASHODI** | **PRIHODI** | **RASHODI** |
| 1. | osnovnoškolsko obrazovanje (5301) | 1.042.623,64 | 1.045.543,51 | 1.042.623,64 | 1.042.623,64 | 1.042.623,64 | 1.042.623,64 |
| 2. | Unapređenje kvalitete odgojno obrazovnog sustava (5302) | 97.369,53 | 97.369,53 | 97.369,53 | 97.369,53 | 97.369,53 | 97.369,53 |
| 3. | Obilježavanje postignuća učenika i nastavnika (5306) | 1.465,26 | 1.465,26 | 1.465,26 | 1.465,26 | 1.465,26 | 1.465,26 |
| 4. | Kapitalna ulaganja u odgojno obrazovnu infrastrukturu (5308) | 7.583,51 | 8.453,51 | 7.583,51 | 7.583,51 | 7.583,51 | 7.583,51 |
|   | Ukupno razdjel: | 1.149.041,94 | 1.152.831,81 | 1.149.041,94 | 1.149.041,94 | 1.149.041,94 | 1.149.041,94 |

**NAZIV PROGRAMA:**

***OSNOVNOŠKOLSKO OBRAZOVANJE***

**SVRHA PROGRAMA**

Podizanje kvalitete osnovnoškolskog obrazovanja, podizanja materijalnih i drugih uvjeta učenika i nastavnika, razvoj stvaralačkog, kreativnog i kritičkog mišljenja, razvoj komunikacijskih sposobnosti, poštovanje mišljenja drugih, poštovanje različitosti, razvoj suradnje i odgovornosti, razvijanje i njegovanje osnovnih moralnih vrijednosti i stavova i razvoj samopoštovanja.

**POVEZANOST PROGRAMA SA STRATEŠKIM DOKUMENTIMA**

Financijski plan Škole pridonosi strateškim dokumentima Primorsko-goranske županije na slijedeći način:

* Prioritet razvoja: 4. Obrazovani stanovnici s kompetencijama i vještinama za poslove budućnosti
* Posebni cilj: 4.1. Razvoj modernog obrazovnog sustava prilagođenog društvenim izazovima
* Mjera: 4.1.2. Sustavno ulaganje u kvalitetu obrazovanja i usavršavanja te uvjete rada djelatnika u obrazovanju

**ZAKONSKE I DRUGE PODLOGE NA KOJIMA SE PROGRAM ZASNIVA:**

Programi Škole zasnivaju se na sljedećim zakonskim i drugim pravnim osnovama:

* Zakon o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20),
* Državni pedagoški standard osnovnoškolskog sustava odgoja i obrazovanja (NN 63/08 i 90/10),
* Zakon o ustanovama (NN br. 76/93, 29/97, 47/99, 35/08 i 127/19),
* Zakon o proračunu (NN br. 144/21),
* Pravilnik o proračunskim klasifikacijama (NN br. 26/10, 120/13 i 1/20),
* Pravilnik o proračunskom računovodstvu i računskom planu (NN br. 124/14, 115/15, 87/16, 3/18, 126/19 i 108/20),
* Zakon o fiskalnoj odgovornosti (NN br. 111/18),
* Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (NN br. 95/19),
* Temeljni kolektivni ugovor za službenike i namještenike u javnim službama (NN br. 56/22),
* Kolektivni ugovor za zaposlenike u osnovnoškolskim ustanovama (NN br. 51/2018),
* Upute proračunskim korisnicima za izradu proračuna Primorsko-goranske županije za razdoblje 2023. - 2025. godine (klasa;053-01/22-01/37, urbroj: 2170-05/9-22-42),
* Pravilnik o kriterijima za financiranje programa iznad minimalnog zakonskog standarda ustanovama školstva kojima je osnivač PGŽ
* Godišnji izvedbeni odgojno – obrazovni plan i program rada za školsku godinu 2022./2023. (skraćeno:GPP).

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA:**

Škola donosi godišnje operativne planove (GPP i školski kurikulum) prema planu i programu koje je donijelo Ministarstvo znanosti i obrazovanja. Strateške planove donosi Ministarstvo znanosti i obrazovanja te Primorsko-goranska županija – osnivač Škole.

Upravni odjel za odgoj i obrazovanje PGŽ dostavio je Školi Upute za izradu proračuna za razdoblje 2023.–2025. godine kao i okvirne prijedloge opsega financijskih planova korisnika po godinama za financiranje decentraliziranih funkcija.

Škola se prilikom planiranja materijalnih i financijskih rashoda pridržava razine iskazanih sredstava u Okvirnom prijedlogu opsega financijskih planova ustanova osnovnog školstva PGŽ za decentralizirane funkcije. Prema tome prihodi za decentralizirane funkcije iznose 85.111,30 eura, od toga su 4.814,00 eura dodatno odobrena sredstva.

Sredstva iz vlastitih prihoda, najam školske dvorane planirana su prema Ugovorima o najmu na temelju broja sklopljenih ugovora za 2023. godinu, te iznose 4.000,00 eura. Od toga se 2.612,34 eura planira utrošiti na program osiguravanje uvjeta rada.

Prihodi za posebne namjene odnose se na prihode od školske marende i ostale prihodi za posebne namjene.

Prehrana učenika organizira se u opremljenoj školskoj kuhinji, po cijeni obroka od 10,00 kn. Planirana sredstva u iznosu od 29.421,83 eura odnose se na namirnice za pripremu marende.

Ostali prihodi za posebne namjene vezani su za realizaciju putovanja učenika u pratnji nastavnika (stručne ekskurzije, terenska nastava i sl.), te su planirani u iznosu od 6.700,00 eura.

Iz državnog proračuna planirano je prihoda u iznosu od 878.255,20 eura za financiranje rashoda za bruto plaće, doprinose na plaću, prijevoz zaposlenika i ostalih materijalnih prava zaposlenika. Također je planirana nabava udžbenika.

Tekuće pomoći iz proračuna JLP(R)S koji im nije nadležan – prihodi Grada Kraljevice odnose se na financiranje radnih bilježnica.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI:**

Prošlogodišnji plan i program je ostvaren u cijelosti. Ostvareni su svi uvjeti koji su omogućili realizaciju nastavnog programa.

Školske godine 2021./2022. zaposlenici Škole pohađali su različite seminare i skupove s ciljem stručnog usavršavanja (Županijska stručna vijeća, skupovi u organizaciji AZOO-a, pedagoginja i socijalna pedagoginja sudjelovale su na Međunarodnoj konferenciji - Pogled u učionicu) i podizanja nastavnog standarda te osiguravanja što uspješnijeg poslovanja.

Učenici su kroz razne projekte i slobodne aktivnosti i natjecanja poticani na kreativno izražavanje, razvoj društvenih vještina te razvijanje pozitivnih vrijednosti poput međusobnog poštivanja, strpljivosti, timskog rada, individualne odgovornosti i poštivanje pravila. Učenici su sudjelovali na mnogim natjecanjima na školskoj, županijskoj i državnoj razini (informatika, matematika, hrvatski jezik, engleski jezik, talijanski jezik, Lidrano, vjeronauk itd.). Izniman rezultat postignut je na državnom natjecanju iz Informatike na kojem je učenik 5. razreda naše škole, osvojio 1. mjesto.

Škola je provodila preventivne programe kroz neposredni pedagoški rad, educiranje, plakatiranjem i usmenim obavijestima, primjenjivanjem odredbe Protokola o postupanju u slučaju nasilja, kontaktiranjem stručne županijske i općinske službe, stručnim usavršavanjima, tečajevima (zaštite na radu, od požara, prva pomoć) i provodila različite akcije u okviru Školskog kurikuluma.

Tijekom godine održavali su se savjetodavni razgovori s roditeljima i učenicima u svrhu prevencije rizičnih oblika ponašanja (nasilja, mobinga, prevencija ovisnosti).

Kroz satove razrednika i u sklopu predmetne nastave realizirale su se teme kurikuluma zdravstvenog i građanskog odgoja, Trening životnih vještina – program Zavoda za javno zdravstvo, u suradnji s MUP- Rijeka provodi se program Zdrav za 5 (predavanje i radionice u školi - djelatnika MUP-a o prevenciji ovisnosti o alkoholu i promicanju prometne kulture u okviru projekta “Zdrav za pet“ – jedno predavanje održano je na temu „Alkohol“ a drugo na temu „Konzumacija droga“), U suradnji sa Savezom ŠSD provodio se program „Vrtim zdravi film“ (za učenike 7. i 6. razreda), Turno kretanje, Vježbaonica (za učenike predmetne nastave), Univerzalna sportska škola (za učenike razredne nastave), dok je preventivni program Ljubav u pokretu (LJUP) u pripremi za provođenje tijekom šk. god. 2022./2023. Također, poticala se komunikacija na relaciji profesor-roditelj, učenik-učenik, učenik-profesor. Provedene su radionice o podizanju samopoštovanja učenika, o zdravoj prehrani kao i o međuvršnjačkom nasilju i suzbijanju istoga, važnosti njegova prepoznavanja i prijavljivanja kako od žrtve tako i od trećih osoba.

U svrhu preventivnih mjera koristili su se i različiti projekti koji se izvode kao izvannastavni ili izvanškolski projekti, a imaju za cilj navesti učenike na pozitivno ponašanje, iskazivanje kreativnosti odnosno kvalitetno uključivanje u život škole, općine i županije.

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| **R.b.** | **Naziv aktivnosti/projekta** | **2023.** | **2024.** | **2025.** |
| 1. | Osiguravanje uvjeta rada | 1.013.690,04 | 1.010.770,17 | 1.010.770,17 |
| 2. | Nabava udžbenika za učenike OŠ  |  31.853,47 |  31.853,47 |  31.853,47 |
|  | **Ukupno program :** | **1.045.543,51** | **1.042.623,64** | **1.042.623,64** |

Ukupno planirana sredstva za realizaciju programa osiguravaju se iz Državnog proračuna, Županijskog proračuna za decentralizirana sredstva, iz vlastitih prihoda Škole, iz prihoda za posebne namjene, od pomoći i od prenesenog viška iz prethodne godine, te od donacija i prihoda od prodaje ili zamjene nefinancijske imovine i naknade štete s naslova osiguranja. Na osnovu Uputa proračunskim korisnicima za izradu proračuna PGŽ za razdoblje 2023.-2025. izrađen je financijski plan za 2023. godinu te projekcije za 2024. i 2025. godinu prema limitima u prilogu Upute koji su isti kao i prošlogodišnji odnosno iznose 80.297,30 eura za decentralizirana sredstva. U toku izrade financijskog plana zaključeno je kako dani limit neće biti dostatan za potrebe Škole u narednom razdoblju te su putem Priloga 6. zatražena dodatna sredstva od osnivača zbog poskupljenja energenata i povećanog iznosa za sistematske preglede zaposlenika. Školi je odobreno 4.814,00 eura dodatnih sredstava. Prema tome ukupan prihod za decentralizirana sredstva iznosi 85.111,30 eura.

Također, Škola je planirala preneseni višak za 2023. godinu u iznosu od 2.919,87 eura, ali ne i za projekcije plana rashoda u 2024. i 2025. godini. Preneseni višak iz izvora vlastitih sredstava u iznosu od 1.500,00 eura, ostvaren iznajmljivanjem dvorane, planira se utrošiti na usluge tekućeg i investicijskog održavanja prostora škole. Također, planira se ostvariti višak od prihoda za posebne namjene u iznosu od 1.419,87 eura koje će se utrošiti na intelektualne i osobne usluge.

**RAZLOG ODSTUPANJA OD PROŠLOGODIŠNJIH PROJEKCIJA:**

Plan prihoda za 2023. godinu, u odnosu na projekcije iz prethodnih godina, promijenio se najviše zbog promjene osnovice plaće zaposlenika što će uzrokovati veći trošak plaća. Također, zbog povećanja cijene školske marende iz 8,00 kn na 10,00 kn za školsku godinu 2022./2023. planira se ostvariti više namjenskih prihoda za sufinanciranje cijene povećanih troškova namirnica na tržištu. S obzirom da se tijekom 2022. godine, nakon situacije COVID-19, ponovno realiziraju putovanja učenika u pratnji nastavnika (stručne ekskurzije, terenska nastava i sl.), isti su planirani za 2023. godinu. Prihodi za decentralizirane funkcije su povećani za 4.814,00 eura zbog stalnog porasta cijene lož ulja na tržištu, kao i zbog povećanja vrijednosti sistematskog pregleda na iznos od 1.200,00kn po zaposleniku prema Temeljnom kolektivnom ugovoru za službenike i namještenike u javnim službama (NN56/2022). Plan rashoda prati izmjene plana prihoda.

**POKAZATELJI USPJEŠNOSTI:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj uspješnosti** | **Definicija** | Jedinica | Polazna**vrijednost** | Ciljanavrijednost2023. | Ciljanavrijednost2024. | Ciljanavrijednost2025. |
| Ostvarenje nastavnih planova i programa | Financiranjem materijalnih i financijskih rashoda omogućiti nesmetano odvijanje nastavnog procesa sukladno planu i programu | % plana | 100 | 100 | 100 | 100 |
| Ostvarenje plana tekućeg i investicijskog održavanja objekata  | Financiranjem prioritetnih investicijskih radova na objektima osigurati rad škola | % plana | 100 | 100 | 100 | 100 |
| Ostvarenje plana opremanja škola | Financiranjem nabave opreme zadržati uvjete za odvijanje nastavnog procesa | % plana | 100 | 100 | 100 | 100 |
| Ostvarenje Plana rashoda za nabavu proizvedene dugotrajne imovine i dodatna ulaganja na nefinancijskoj imovini | Financiranjem izgradnje i rekonstrukcije školskih objekata osiguravaju se uvjeti za odvijanje nastavnih aktivnosti  | % plana | 100 | 100 | 100 | 100 |

**NAZIV PROGRAMA:**

***UNAPREĐENJE KVALITETE ODGOJNO OBRAZOVNOG SUSTAVA***

**SVRHA PROGRAMA**

Poticati učenike Škole na izražavanje kreativnosti i sposobnosti putem uključivanja u slobodne aktivnosti, sudjelovanje na natjecanjima, školskim priredbama i raznim manifestacijama. Na navedeni način učenici bi stjecali znanja i vještine prema njihovim potrebama, vještinama i interesima. Razvojem svih razina i oblika obrazovanja, te pružanjem adekvatne potpore učenicima zadovoljiti specifične potrebe i interese učenika s teškoćama u razvoju u svakodnevnim nastavnim i izvannastavnim aktivnostima.

**POVEZANOST PROGRAMA SA STRATEŠKIM DOKUMENTIMA**

Financijski plan Škole pridonosi strateškim dokumentima Primorsko-goranske županije na slijedeći način:

* Prioritet razvoja: 4. Obrazovani stanovnici s kompetencijama i vještinama za poslove budućnosti
* Posebni cilj: 4.1. Razvoj modernog obrazovnog sustava prilagođenog društvenim izazovima
* Mjera: 4.1.2. Sustavno ulaganje u kvalitetu obrazovanja i usavršavanja te uvjete rada djelatnika u obrazovanju

**ZAKONSKE I DRUGE PODLOGE NA KOJIMA SE PROGRAM ZASNIVA**

Programi Škole zasnivaju se na sljedećim zakonskim i drugim pravnim osnovama:

* Zakon o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20),
* Državni pedagoški standard osnovnoškolskog sustava odgoja i obrazovanja (NN 63/08 i 90/10),
* Zakon o proračunu (NN br. 144/21),
* Pravilnik o proračunskom računovodstvu i računskom planu (NN br. 124/14, 115/15, 87/16, 3/18, 126/19 i 108/20),
* Temeljni kolektivni ugovor za službenike i namještenike u javnim službama (NN br. 56/22),
* Kolektivni ugovor za zaposlenike u osnovnoškolskim ustanovama (NN br. 51/2018),
* Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju (NN br. 24/15)
* Pravilnik o kriterijima za financiranje programa iznad minimalnog zakonskog standarda ustanovama školstva kojima je osnivač PGŽ
* Upute proračunskim korisnicima za izradu proračuna Primorsko-goranske županije za razdoblje 2023. - 2025. godine (klasa;053-01/22-01/37, urbroj: 2170-05/9-22-42),
* Godišnji izvedbeni odgojno – obrazovni plan i program rada za školsku godinu 2022./2023. (skraćeno:GPP).

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA**

1. Produženi boravak

Troškovi prehrane i ostali troškovi (431401 – prihodi za posebne namjene) za održavanje produženog boravka u prostorima škole financiraju se sredstvima roditelja. Projekcije su temeljene na troškovima 2022. godine.

Sredstva za isplatu plaća i ostalih materijalnih prava dvije zaposlene djelatnice financira Grad Kraljevica (521401 – pomoći osnovne škole) temeljem Ugovora o sufinanciranju. Projekcija rashoda za zaposlene temeljena je na izračunu po propisanoj osnovici i koeficijentima složenosti poslova u osnovnom školstvu.

1. Za programe školskog kurikuluma predviđeno je 3.322,65 eura, od toga 1.924,48 iz Županijskog proračuna, te 1.398,17 iz proračuna Grada Kraljevice. Potrebna sredstva temelje se na planu utroška za programe školskog kurikuluma i programa zdravlje i higijena.
2. Sufinanciranje rada pomoćnika u nastavi – sredstva za isplatu plaća i ostalih materijalnih prava za tri pomoćnika u nastavi financira PGŽ. Sredstva su planirana u iznosu 20.373,71 eura.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI:**

1. **Produženi boravak –** namijenjen je učenicima razredne nastava od prvog do četvrtog razreda. Dopunjava brigu obitelji o učenicima i zadovoljava potrebu za slobodnim vremenom i učenjem. Organizirana je redovita prehrana, aktivan i pasivan odmor, rekreacija poslije nastave kao i slobodno vrijeme za igru. Svake godine interes roditelja za produženi boravak je u porastu.
2. **Programi školskog kurikuluma**

Debatni program u sklopu građanskog odgoja u svrhu razvijanja kritičkog mišljenja i demokratskih principa odlučivanja, promoviranje slobodnih ideja, razvoj tolerancije u uvažavanju različitosti.

ŠSK – ostvarena je suradnja sa sportskim klubovima koji djeluju izvan škole, na taj način je uključeno i animirano veći broj učenika za bavljenje sportom kao prevencijom neželjenih oblika ponašanja.

Školske novine „Feral“ – U školskoj godini 2021./2022. izdan je časopis „Feral“. Novinarska skupina koju čine učenici škole tijekom cijele školske godine priprema članke i radove za časopis uz mentorstvo profesorice Natalije Blažević Frlan koja je iznimno ponosna na postignuće i predanost učenika. Obrađene su različite aktualne teme koje muče učenike ali i njihove roditelje, te je na taj način potaknuta svijest društva i samih učenika na probleme današnjice. Glavna tema časopisa, Digitalizacija - da ili ne, govori o ovisnosti o mobitelu, lažnim vijestima i kako ih prepoznati. Također su istaknuti uspjesi učenika na natjecanjima, projekti i ostala događanja tijekom školske godine

1. **Pomoćnici u nastavi**

Tijekom školske godine 2021./2022. dva pomoćnika u nastavi su pružala potporu u izvođenju nastave i izvannastavnih aktivnosti dvoje učenika Škole uvažavajući njihove specifične potrebe i interese . Na taj način su pridonijeli i olakšali uključivanje u nastavu i komunikaciju učenicima s poteškoćama, te izvođenje zadataka na nastavi.

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| **R.br.** | **Naziv aktivnosti / projekta** | **2023.** | **2024.** | **2025.** |
| 1. | Produženi boravak učenika | 73.673,17 | 73.673,17 | 73.673,17 |
| 2. | Programi školskog kurikuluma | 3.322,65 | 3.322,65 | 3.322,65 |
| 3. | Sufinanciranje rada pomoćnika u nastavi | 20.373,71 | 20.373,71 | 20.373,71 |
|  | **Ukupno program:** | **97.369,53** | **97.369,53** | **97.369,53** |

**RAZLOG ODSTUPANJA OD PROŠLOGODINJIH PROJEKCIJA**

Plan prihoda za 2023. godinu, u odnosu na projekcije iz prethodnih godina, promijenio se najviše zbog promjene osnovice plaće zaposlenika što će uzrokovati veći trošak plaća.

Od školske godine 2022./2023. financiranje logopedskih tretmana od strane Grada Kraljevice ne planira se kroz programe škole.

Rashodi za sufinanciranje pomoćnika u nastavi financirani od strane PGŽ-a odnose se na tri pomoćnika u odnosu na dosadašnja dva pomoćnika.

**POKAZATELJI USPJEŠNOSTI:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj uspješnosti** | **Definicija** | Jedinica | Polazna**vrijednost** | Ciljanavrijednost2023. | Ciljanavrijednost2024. | Ciljanavrijednost2025. |
| Broj učenika u programu produženog boravka  | Osigurati siguran boravak učenika-putnika u školi za vrijeme čekanja prijevoza  | Broj učenika | 100 | 50 | 50 | 50 |
| Uključenost učenika OŠ / SŠ u natjecanja i smotre znanja, vještina i sposobnosti  | Sufinanciranjem natjecanja i smotri poticati postojeće i uvođenje novih natjecateljskih disciplina s povećanim brojem korisnika | broj učenika | 100 | 25 | 25 | 25 |
| Broj učenika u programima poticanja dodatnog odgojno-obrazovnog stvaralaštva | Sufinanciranjem programa uključiti učenike u izvannastavne programe  | Broj učenika | 100 | 70 | 70 | 70 |

**NAZIV PROGRAMA:**

**OBILJEŽAVANJE POSTIGNUĆA UČENIKA I NASTAVNIKA**

**SVRHA PROGRAMA**

Razvoj svih razina i oblika obrazovanja, omogućiti najbolje obrazovanje učenika prema njihovim potrebama, vještinama i interesima, zadovoljiti specifične potrebe i interese učenika, omogućiti sve izvan nastavne aktivnosti učenika.

**POVEZANOST PROGRAMA SA STRATEŠKIM DOKUMENTIMA**

Financijski plan Škole pridonosi strateškim dokumentima Primorsko-goranske županije na slijedeći način:

* Prioritet razvoja: 4. Obrazovani stanovnici s kompetencijama i vještinama za poslove budućnosti
* Posebni cilj: 4.1. Razvoj modernog obrazovnog sustava prilagođenog društvenim izazovima
* Mjera: 4.1.4. Podizanje razine osnovnih i strukovnih znanja, kompetencija i vještina

**ZAKONSKE I DRUGE PODLOGE NA KOJIMA SE PROGRAM ZASNIVA**

Školski program zasniva se na sljedećim zakonskim i drugim pravnim osnovama:

* Zakon o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20),
* Zakon o proračunu (NN br. 144/21),
* Pravilnik o proračunskom računovodstvu i računskom planu (NN br. 124/14, 115/15, 87/16, 3/18, 126/19 i 108/20),
* Upute proračunskim korisnicima za izradu proračuna Primorsko-goranske županije za razdoblje 2023. - 2025. godine (klasa;053-01/22-01/37, urbroj: 2170-05/9-22-42),
* Godišnji izvedbeni odgojno – obrazovni plan i program rada za školsku godinu 2022./2023. (skraćeno:GPP).

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA:**

1. Natjecanja i smotre – sredstva su namijenjena za organizaciju i prijevoz učenika na natjecanja.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI:**

1. **Natjecanje i smotre –** ovim programom povećava se kvaliteta znanja kod učenika, te uključivanje u dodatno obrazovanje čime se stječu nova znanja i sposobnosti učenika. Potiču se učenici

na izražavanje svojih sposobnosti putem uključivanja u aktivnosti.

**Obilježavanje postignuća učenika i nastavnika:**

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| **R.br.** | **Naziv aktivnosti / projekta** | **2023.** | **2024.** | **2025.** |
| 1. | Natjecanja i smotre | 1.465,26 | 1.465,26 | 1.465,26 |
|  | **Ukupno program:** | **1.465,26** | **1.465,26** | **1.465,26** |

**NAZIV PROGRAMA:**

**KAPITALNA ULAGANJA U ODGOJNO OBRAZOVNU INFRASTRUKTURU**

**SVRHA PROGRAMA**

Opremanje ustanova školstva – poboljšavanje uvjeta rada u školi na način da se svakom učeniku i zaposleniku omogući obavljanje radnih zadataka u ugodnom i suvremeno opremljenom prostoru. Prostorije se opremaju novim uredskim namještajem i opremom, te računalnom opremom.

**POVEZANOST PROGRAMA SA STRATEŠKIM DOKUMENTIMA**

Financijski plan Škole pridonosi strateškim dokumentima Primorsko-goranske županije na slijedeći način:

* Prioritet razvoja: 4. Obrazovani stanovnici s kompetencijama i vještinama za poslove budućnosti
* Posebni cilj: 4.1. Razvoj modernog obrazovnog sustava prilagođenog društvenim izazovima
* Mjera: 4.1.4. Podizanje razine osnovnih i strukovnih znanja, kompetencija i vještina

**ZAKONSKE I DRUGE PODLOGE NA KOJIMA SE PROGRAM ZASNIVA**Školski program zasniva se na sljedećim zakonskim i drugim pravnim osnovama:

* Zakon o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20),
* Zakon o proračunu (NN br. 144/21),
* Pravilnik o proračunskom računovodstvu i računskom planu (NN br. 124/14, 115/15, 87/16, 3/18, 126/19 i 108/20),
* Pravilnik o kriterijima za financiranje programa iznad minimalnog zakonskog standarda ustanovama školstva kojima je osnivač PGŽ
* Upute proračunskim korisnicima za izradu proračuna Primorsko-goranske županije za razdoblje 2023. - 2025. godine (klasa;053-01/22-01/37, urbroj: 2170-05/9-22-42),
* Godišnji izvedbeni odgojno – obrazovni plan i program rada za školsku godinu 2022./2023. (skraćeno:GPP).

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA:**

1. **Opremanje ustanova školstva** – sredstva su namijenjena za opremanje ustanova školstva. Financirana su iz proračuna Grada Kraljevice, vlastitih sredstava i donacija.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI:**

1. **Opremanje ustanova školstva** **–** ovim programom povećava se kvaliteta boravka u prostorijama Škole i lakše praćenje nastavnog plana i programa.

**NAČIN I SREDSTVA ZA REALIZACIJU PROGRAMA**

|  |  |  |  |  |
| --- | --- | --- | --- | --- |
| **R.br.** | **Naziv aktivnosti / projekta** | **2023.** | **2024.** | **2025.** |
| 1. | Opremanje ustanova školstva | 8.453,51 | 7.583,51 | 7.583,51 |
|  | **Ukupno program:** | **8.453,51** | **7.583,51** | **7.583,51** |

**RAZLOG ODSTUPANJA OD PROŠLOGODIŠNJIH PROJEKCIJA**

Razlog odstupanja od prošlogodišnjih projekcija je planiranje prenesenih sredstava koja se ne utroše u 2022. godini. S obzirom da se tijekom 2022. godini ponovno iznajmljuje školska dvorana, nakon situacije izazvane COVID-om 19, Škola je ostvarila veće prihode od planiranih, te ih namjerava utrošiti na opremanje škole.

Također, krajem 2022. godine Škola će ostvariti prihode iz izvora donacija koji se planiraju kao preneseni višak u 2023. godini, ali ne i za projekcije plana rashoda u 2024. i 2025. godini.

Ravnatelj:

Davor Juriša